***Trichodryas*** er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden.

Utseende
--------

Små, blanke, brunlige til svarte klannere. Kroppsformen er mer eller mindre oval og hvelvet. Antennene har de fire ytterste leddene forstørret, sagtakkede, de indre leddene ganske små. Oversiden er gjerne kledt med lange, oppstående hår og/eller mønster av lyse skjell. Hos noen arter mangler hunnene vinger (både dekk- og flygevinger), men har et normalt utviklet, "voksent" hode og antenner, så de er ikke egentlig larvelignende. **Hodet** er forholdsvis lite og ofte skjult under brystskjoldet. Mange arter har to punktøyne i pannen. Antennene består av 5-11 ledd og er vanligvis nokså korte, med en tydelig, 1-3 leddet kølle. Hos hannene til noen arter er det ytterste leddet sterkt forstørret, like langt som resten av antennen. Brystskjoldet (pronotum) er bredere enn langt, sett ovenfra firkantet eller halvsirkelformet. Det har ingen tydelig forhøyninger eller groper. **Dekkvingene** er oftest noe flate. Hos noen arter dekker de ikke hele bakkroppen. **Beina** er temmelig korte og kan foldes tett inntil kroppen. **Larvene** er mer eller mindre kjegleformede og kledt med lange hår.

Levevis
-------

Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger.

Utbredelse
----------

Slekten er utbredt i Australia og Sørøst-Asia.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien klannere, Dermestoidea – bare én familie
			* Familien klannere, Dermestidae
				+ Underfamilien **larveklannere**, Trinodinae Casey, 1900
					- Slekten ***Trichodryas*** Lawrence & Slipinski, 2005
						* *Trichodryas esoterica* Lawrence & Slipinski, 2005
						* *Trichodryas lawrencei* Háva, 2008
						* *Trichodryas slipinskii* lin & Yang, 2012

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.
2. ↑  Lawrence, J.F.; Slipinski, A. 2005: Three new genera of Indo-Australian Dermestidae (Coleoptera) and their phylogenetic significance. *Invertebrate systematics* 19: 231–261.
3. ↑  Háva, J. 2008. Description of *Trichodryas lawrencei* sp. n. from Malaysia (Coleoptera: Dermestidae: Trinodinae). *Studies and reports of District Museum Prague-East (taxonomical series)* 4(1-2): 57-60.
4. ↑  Lin, M.; Yang, X. 2012: Description of *Trichodryas slipinskii* sp. n. from China (Coleoptera, Dermestidae, Trinodinae). *ZooKeys* 255: 67–71.

Eksterne lenker
---------------

* (en) *Trichodryas* i Global Biodiversity Information Facility Rediger på Wikidata

* (en) *Trichodryas* hos NCBI Rediger på Wikidata

* *Trichodryas* – detaljert informasjon på Wikispecies Rediger på Wikidata